Dag Veda Anand

OTVOR OČI

SPRIEVODCA

PREŽITÍM ŽIVOTA PRE KAŽDÉHO

Ukážka z elektronickej knihy

OTVOR OČI je kniha napísaná očami skúseného muža. Z pozície lekára s dlhoročnou praxou som k rukopisu nemala žiadne závažné pripomienky. Miestami mi bolo až nepochopiteľné, že niektoré kapitoly nepísala žena. Už teraz sa teším na ďalšie diely knihy, v ktorých bude venované množstvo priestoru mne blízkym témam, akými sú porozumenie, láska, či tantrické milovanie...

MUDr. Ildikó Lichvárová

lekár leteckej záchrannej služby, predtým primár a vedúci lekár JIS

Nevím, jestli je dobře, začít psychologický a psychohygienický text právě sexualitou.

Na druhé straně i to má samozřejmě něco do sebe, na světě jsme díky sexu...

Doc. MUDr. Jaroslav Zvěřina, CSc.

Predseda Sexuologickej spoločnosti Českej lekárskej spoločnosti

Milá čitateľka, milý čitateľ,

Nedržíš v rukách zázračnú knižku, ktorá Ti sľúbi zmenu po jej prečítaní zajtra alebo o mesiac. Ide o manuál pre život, ukazujúci iné uhly pohľadu, ktoré narozdiel od tých naučených aj fungujú a neprivádzame sa nimi do utrpenia, či mizérie, ako práve tými naučenými, zaužívanými. Ak sa čo i len s jedným stotožníš, možno Ti bude chvíľu trvať, než ho začneš žiť. Pri pravidelnom tréningu Ti v konkrétnej situácii, skôr alebo neskôr prinesie vytúžené ovocie.

Nájdeš v ňom spôsoby a cesty, ako:

- žiť život bez problémov

- zvládať emócie

- sa nevystavovať vplyvom stresov či hnevu

- žiť v stave vyrovnanosti bez ohľadu na vonkajšie podmienky a okolité prostredie

- sa vyhnúť negativitám a vedieť ich vplyv eliminovať zo života

- žiť naplno bez výkyvov

Túto knihu môžeš čítať podľa toho, z ktorej oblasti života máš chuť prijímať informácie v danom prítomnom okamihu. Rovnako si ju niekedy môžeš otvoriť len tak. Samozrejme, dá sa čítať aj postupne, ako je napísaná.

Nemusíš súhlasiť zďaleka so všetkým, čo v nej nájdeš. Čo Ťa nebude baviť, môžeš preskočiť. Nenájdeš tu recept, ani ako zarobiť prvý milión, ani ako byť úspešný, ale recept ako žiť život bez zbytočných komplikácií. Dočítaš sa o možnostiach, ako pochopiť samého seba, ako sa dá existovať v plne funkčnom vzťahu bez hádok a rozporov, ako zažiť úžasný sex, ako sa zbaviť domýšľania, ako byť zdravší, ako narábať so svojimi emóciami, ako sa správne stravovať, skrátka ako žiť v pohode a bez záťaže. Ide o formu encyklopédie ako sa dá život žiť a nie prežívať.

MOJA NESMIERNA VĎAKA PATRÍ EXPERTOM Z CELÉHO SVETA, KTORÍ BOLI TAKÍ LÁSKAVÍ, ŽE POSÚDILI A RECENZOVALI IM PRÍSLUŠNÉ ODBORNÉ ČASTI KNIHY OTVOR OČI, Z HĽADISKA ICH PROFESIONÁLNEHO POHĽADU (ČO ZNAMENÁ, ŽE S INÝMI TVRDENIAMI V NEJ STOTOŽNENÍ BYŤ MÔŽU ALE NEMUSIA):

Prof. William R . Miller, USA, (H14)

profesor psychológie, autor vyše 10 kníh

Prof. Katarína Horáková, SR, (M08, F02, F10, F11)

profesorka všeobecnej biológie, autorka 13 kníh

Doc. MUDr. Jaroslav Zvěřina, CSc., ČR, (sekcie W, S)

predseda Sexuologickej spoločnosti českej medicínskej spoločnosti

Dr. Omanand Ji, India, (informácie týkajúce sa jógy)

autor 38 kníh. Zakladateľ a hlavný mentor Paramanand Institute of Yoga Sciences & Research, Indore, India, predtým prezident Hindu University USA, Florida. V januári 2018 bolo v Nasiku pod jeho vedením z pozície hlavného hosťa realizované vyvrcholenie svetového rekordu v počte 14.595.786 pozdravov slnku

Dr. Madan Kataria, India, (kapitola M26)

zakladateľ jogy smiechu. K dnešnému dňu existuje niekoľko tisíc klubov jogy smiechu vo vyše 107 krajinách, ktoré vedú inštruktori licencovaní prostredníctvom Laughter Yoga University, ktorú založil a dodnes vedie

Diana R ichardson, JAR

autorka 8 kníh o tantrickom sexe, vrátane bestselleru č. 1 na Amazone. Pôvodne vyštudovala právo, neskôr odbor masážny terapeut vo Veľkej Británii. Od roku 1993 vedie spolu s manželom workshopy organizované po celom svete

Dave Potter, USA, (M19)

psychoterapeut, zakladateľ Palouse Mindfulness, online platformy určenej na vzdelávanie v oblasti MBSR (Program na znižovanie stresu prostredníctvom všímavosti), žiak Johna Kabat-Zinna, pôvodcu MBSR.

Dr. Mykola Perch, MD., PhD., USA, (M21)

lekár, prvý titul PhD. z medicíny v USA, druhý titul PhD. z jogy v Indii, 2 roky výskumu v Afganistane, certifikovaný lektor jogy (500 ERYT s certifikátom Yoga Alliance, USA)

Maestro Satya, India,

medzinárodne uznávaný, svetový vedúci zvukový liečiteľ a učiteľ

Eileen McKusick, USA, (M25)

výskumníčka, spisovateľka, vyučovateľka, praktikantka študujúca od roku 1996 vplyv akustických zvukov na ľudský organizmus.

Július Masarovič, SR, (M05, M06)

certifikovaný Senior inštruktor Taojógy (Universal Healing Tao), člen svetovej rady 9 starších združenia Universal Healing Tao, Thajsko.

MUDr. Ildikó Lichvárová, SR, (všetky sekcie z pohľadu lekára)

lekárka leteckej záchrannej služby, predtým primárka a vedúca lekárka JIS, 2x univerzitné vzdelanie /všeobecné lekárstvo (6r.), urgentná medicína (6r.)/, obhájená minimovka PhD.

PhDr. Daniela Čechová, PhD., SR

psychologička, psychoterapeutka. Vysokoškolská pedagogička Filozofická fakulta UK, BA (od 1989), Slovenská zdravotnícka univerzita (od 2014). Adlerove kurzy (ČR, Kanada, Malta, Írsko, Maďarsko, Śvajčiarsko, USA). Členka NASAP (Severoamerická spoločnosť pre adlerovskú psychológiu). Prezidentka Medzinárodnej asociácie pre individuálnu psychológiu.

Dr. Sandeep Shah, BAMS, MD., India

doktor, profesor ayurvédy; autor 3 kníh, konzultant Pachkatma Ayurveda Clinic, India; člen redakčnej rady Journal of Natural & Ayurvedic Medicine, USA, Držiteľ ocenenia Atreya Award 2016 za vynikajúcu prax v ayurvéde udeleného Asociáciou ayurvédskych profesionálov Severnej Ameriky, USA

Baba Mourya, India

folkový spevák, maliar, rozprávač príbehov zo života o živote

MVDr . Karin Süvegová, SR, (W02)

veterinárna lekárka

Chuchai Khumnil, Thajsko, (D15)

žil 13 rokov ako mních v budhistickom kláštore

Milan Zdvořilý, SR, (M20)

slovenský producent ručne vyrábaného hudobného nástroja Hand Pan

Martin Thám, SR, (M19)

certifikovaný inštruktor metódy Wima Hofa

Pakhet Suana, Bali

spirituálny sprievodca z Bali

Rovnako smeruje moja vďaka aj Sophie Coulter do Veľkej Británie, ktorá súhlasila, aby bola v knihe použitá časť jej ilustrácie, za ochotu pri konzultáciách Vojtovi Kabáthovi a Dadovi Nagyovi, Nikolasovi Blakeovi za veľmi výstižné ilustrácie, Dodovi Dobríkovi za jedinečnú obálku, Jarovi Ruppovi za grafickú pomoc, grafické spracovanie pohľadníc, plagátov, záložky, Marcelovi Klimentovi za webstránku, Erikovi Cziriovi za redigovanie a manažment, Richardovi Nagyovi za kameru, strih a réžiu videií pre webstránku, každému, kto podporil vznik tejto knihy s cieľom, aby sa dostala medzi ľudí.

PREČO OTVOR OČI 1?

Podklady na knihu som nepriamo nevedome prostredníctvom skúseností zbieral celý život, priamo vedome zosumarizoval počas doby piatich rokov. Keď som po pár mesiacoch intenzívneho písania dokončil rukopis, ukázalo sa, že na jednu knihu je materiálu priveľa. Inštinktívne som vybral kapitoly do prvého dielu, druhý je pripravený do tlače a dokonca je na svete niekoľko kapitol ako aj celý bodový obsah toho tretieho. Dôvod netradičného tykania v úvode knihy je vysvetlený v kapitole C08.

Zlý moment, deň, týždeň, rok nemusíme mať nikdy. Kto tvrdí, že musíme, si takú cestu vyberá sám. Navonok môže vinu alibisticky hádzať na iných, ale v skutočnosti si je zodpovedný za taký život každý sám.

KNIHA OTVOR OČI MÁ ZA CIEĽ JEDINÉ, UKÁZAŤ TI INÉ UHLY POHĽADU.

Uhly pohľadu, vďaka ktorým vieme žiť život tu a teraz, bez ohľadu na vplyv vonkajších okolností naozaj šťastne, čiže bez prežívania problémov a zažívania negativít. A naozaj sú tu uvádzané len užitočné a praktické uhly pohľadu a spôsoby života.

Ak Ťa knižka osloví, tak tím nášho občianskeho združenia EYE OPENER Ťa veľmi rád privíta na workshopoch, seminároch, pripravených za asistencie tých špičkových odborníkov, informácie o ktorých nájdeš na webstránke www.otvoroci.info

Prajem Ti príjemné čítanie a neustály krásny prítomný okamih.

autor

ŽENY A MUŽI

W01

TEÓRIA 5 SEKÚND

KEĎ SA ŽENA ZOZNÁMI S MUŽOM, Z POHĽADU PRÍŤAŽLIVOSTI DO PIATICH SEKÚND VIE, ČO MEDZI ŇOU A NÍM V SEXUÁLNEJ OBLASTI MOŽNÉ JE A ČO NIE JE.

V niektorých prípadoch sa stane, že sa intuitívne rozhodnutie časom pod vplyvom okolností zmení, ale to sa vonkoncom nedeje často.

My muži, to máme rovnako. Málokedy nás zaujme zo sexuálneho pohľadu žena, ktorá pre nás na úvod nebola príťažlivá. Napočudovanie sami seba vieme dokonalo presvedčiť, že u žien to je inak. Podľahneme ilúzii, že muž si môže ženu získať, zbaliť ju či dobyť sťa pevnosť. Tá predstava, že my muži sme niečo viac a dokážeme ženu presvedčiť o tom, že my sme tí vhodní, správni, praví, aj keď vidíme a cítime, že sa daná žena o nás v tom momente nezaujíma, je projekcia nášho ega a intelektu. Myslíme si, že v pozícii chlapa vieme, alebo sme v tej chvíli viac. Je to jeden z najzákladnejších mužských omylov daných systémom.

Aj pri ženách aj pri mužoch je to naše podvedomie, ktoré zatriedilo osobu opačného pohlavia do určitej kolónky. Toto sa deje navonok na základe výzoru, vône, neverbálnej komunikácie. Smerom dnu sme vystavení energickému toku, ktorý vieme vycítiť, ale nie racionálne vysvetliť.

Niekedy aj žena sama osebe vedome nepozná odpovede na otázky, čo by s dotyčným mužom u nej prichádzalo do úvahy, avšak keby dostala dotazník, kde by boli spísané konkrétne otázky opisujúce situácie, v ktorom by zaškrtávala len áno či nie (večera, kino, čaj, prechádzka, rande, bozky, dotyky, sex), vedela by vždy v okamihu, čo zaškrtnúť.

Na Zemi žije vyše sedem a pol miliardy ľudí. Ženy síce na jednej strane strane žijú dlhšie a na sto žien pripadá stojeden mužov, no chlapcov sa rodí stosedem na sto dievčat, preto sme muži v študentskom a v produktívnom veku pre ženy vzácnejší.

To je o dôvod viac, aby sme sa, keď nás žena odmieta, obrazne povedané, pobrali bez váhania o dvere ďalej. Skúsme šťastie pri žene, ktorá to bude vidieť rovnako ako my, bez akéhokoľvek presviedčania či „nátlaku“. To zvládneme, ak nás neovláda ego, intelekt. Pri vnútornej potrebe dokazovania si niečoho zostaneme zaseknutí v nekonečnej slučke.

Je to žena, kto rozhoduje, či niečo bude alebo nie, či sa nám to páči alebo nie. Muž je v tomto v úlohe štatistu a nezostáva nám, než tento fakt prijať a rešpektovať.

W02

FYZICKÝ KONTAKT

Po zoznámení nastáva čas, ktorý je dobré nechať čisto v rukách ženy. V tejto fáze je najlepšie sa vyhýbať zo strany muža akémukoľvek fyzickému kontaktu. Robiť presne opak toho, čo robí väčšina z nás chlapov zvyčajne. Nechceme pôsobiť ako hladný pouličný pes v blízkosti sučky.

Skúsme sa vžiť do kože ženy, ktorú sa neprestajne snaží obchytávať každý jeden „spotený chlap“ v priestore okolo nej (v klube či na koncerte, alebo na káve), ktorý sa dostane do rozhovoru s ňou. Na takéto naše prejavy má väčšina žien v obdobnej situácii alergiu.

Koniec ukážky

Table of Contents

Titulná strana

ŽENY A MUŽI

W01 TEÓRIA 5 SEKÚND

W02 FYZICKÝ KONTAKT

SEX

ZDRAVIE

STRAVA

ZAUJÍMAVOSTI

EMÓCIE

PSYCHOLÓGIA

ŠŤASTIE

DUCHOVNO